IDEAS

**PARA UNHA HOMILÍA CON NENOS**

12 NOVEMBRO 2023

Enche a túa lámpada

**1. VER: Non te esquezas do cargador**

**-** Cando saímos da casa para unha camiñada cos amigos, tratamos de levar **na mochila** o necesario para o día. Como non queremos quedar incomunicados, non nos esquecemos do cargador do móbil e non vén mal unha lanterna por se nos metemos na noite. Antes, para ver de noite, levaban unha lampadiña de aceite, con líquido de reposto.

***Que levas na túa mochila para as viaxes?***

***É importante a batería?***

**2**. **XULGAR: Necesitas cargar a lámpada**

**-** No evanxeo deste día, **Xesús conta aos discípulos a parábola das dez doncelas** convidadas a unha festa. Para entrar había que levar aceite suficiente na lámpada para non quedar ás escuras. Cinco levan as lámpadas cheas de aceite e entran ao encontro co noivo, pero as outras cinco quedan fóra porque as súas lámpadas xa non iluminan. E perdéronse a festa.

**QUE NOS QUERE DICIR XESÚS?**

* Na vida necesitamos ir **coas baterías cargadas** para ver na escuridade, comunicarnos, non quedarnos illados...
* Isto é o que comezamos a facer **no bautismo.** Neste sacramento únxesenos co aceite: co Óleo recibimos a fortaleza para ser testemuñas do Señor, co Crisma entramos a formar parte da gran familia de la Igrexa. E prendemos a candea da fe na luz de Cristo, para encher de luz o mundo.
* O que segue a Xesús necesita **do aceite de Cristo**, algo fundamental para poder funcionar. Por iso, non sexamos necios senón espelidos, **necesitamos da conexión con Cristo, sen ela non podemos iluminar.**
* Pero tranquilos, este aceite é gratuíto, é un don, **expéndese** na oración, abríndonos a Xesús, estando atentos ao encontro con El.

***Iluminas os que te rodean?***

***Conéctaste a miúdo con Xesús?***

**3. ACTUAR: Enche a túa lámpada**

- Facemos un momento de oración en familia. Poñemos unha candea e acendémola. Lemos o evanxeo do domingo. Facemos algunha súplica ou damos grazas.

- Hoxe celébrase o **Día de la Igrexa Diocesana**. Falamos da nosa diocese, das actividades que se realizan, do bispo. Vemos o suxestivo vídeo: **Orgullosos da nosa fe:**  comentámolos. Vive con orgullo pertencer a esta familia, non te avergoñes dos los símbolos relixiosos, de que te vexan como seguidor de Xesús.

***Síntete orgulloso da nosa fe?***

***Que vas facer?***

**LECTURAS**

**SABEDORÍA 6, 1-12: *Quen******busca a sabedoría atópaa.***

Radiante e inmarcescible é a **sabedoría,** vena con facilidade os que a aman e quen a busca atopan. Adiántase en manifestarse aos que a desexan. Quen madruga por ela non se cansa, pois atópaa sentada á súa porta. Meditar sobre ela é **prudencia** consumada e o que vela por ela axiña se ve libre de preocupacións. Pois ela mesma vai dun lado a outro buscando os que son dignos dela; abórdaos benigna polos camiños e sáelles ao encontro en cada pensamento. *Palabra do Señor.*

**SALMO 62: R/.**

 **A miña alma está sedenta de ti, Señor, meu Deus.**

**1ª TESALONICENSES 4,13-18*: Deus levará con El, por medio de Xesús, os que morreron.***

**MATEO 25,1-13*: Que chega o esposo, saíde ao seu encontro!***

|  |
| --- |
| **Narrador:** Naquel tempo, díxolles Xesús aos seus discípulos esta parábola: **Xesús:** «Parecerase o reino dos ceos a dez virxes que tomaron as súas lámpadas e saíron ao encontro do esposo. **Cinco delas eran necias e cinco eran prudentes.** As necias, ao tomar as lámpadas**,** non se proveron de aceite; **e**n cambio, as prudentes levaron aceiteiras de aceite coas lámpadas. O esposo tardaba, entroulles sono a todas e durmíronse. A medianoite oíuse unha voz: **Voz:** ***“Que chega o esposo, saíde ao seu encontro!”.*** **Narrador:** Entón espertáronse todas aquelas virxes e puxéronse a preparar as súas lámpadas. E as necias dixeron ás prudentes: **Necias:** -*“Dádenos do voso aceite,* ***que se nos apagan as lámpadas”.*****Narrador:** Pero as prudentes contestaron: **Prudentes:** *-“Polo si ou polo non hai bastante para vós e nós, mellor é que vaiades á tenda e comprédesvolo”.* **Narrador:** Mentres ían compralo, chegou o esposo, e as que estaban preparadas entraron con el ao banquete de vodas, e pechouse a porta. Máis tarde chegaron tamén as outras virxes, dicindo: ***Necias:*** -*Señor, señor, ábrenos.* **Xesús:** Pero el respondeu: **Noivo:** -“*En verdade dígovos que non vos coñezo”.* **Xesús:** Polo tanto, ***velade, porque non sabedes o día nin a hora».*** *Palabra do Señor*. ***(Narrador-Xesús-Voz-Necias-Prudentes-Noivo).*** |